Հռիփսիմե Խուրշուդյան

Հռիփսիմե Արմենի Խուրշուդյան (), հայ ծանրամարտիկ։

 Մրցաշարեր 
Հռիփսիմե Խուրշուդյանը կանանց 75 կգ-ից բարձր քաշային կարգում մասնակցել է 2012 թվականի Լոնդոնի Օլիմպիական խաղերին և նվաճել բրոնզե մեդալ՝ հետ մնալով Տատյանա Կաշիրինայից և Ժու Լուլուից։ Հռիփսիմեն պոկում վարժությունն ավարտել է 128 կգ ցուցանիշով, իսկ հրմամբ բարձրացրեց 166 կգ՝ արդյունքում հավաքելով 294 կգ, ինչը 39 կգ-ով քիչ էր հաղթողի՝ Ժու Լուլուի արդյունքից։ 2014 թվականին ծանրորդուհին մասնակցում է ծանրամարտի եվրոպայի առաջնությանը և զբաղեցնում 5-րդ հորիզոնականը (102+130): Նույն տարվա ընթացքում մասնակցում է Ղազախստանի Ալմաթիում կայանելիք աշխարհի առաջնությանը և գրավում է 15-րդ հորիզոնականը (107+136): Խուրշուդյանը 2015 թվականն սկսում է եվրոպայի առաջնությամբ և գրավում է 4-րդ հորիզոնականը (113+141) և տարին ավարտում է ԱՄՆ-ում ընթացող աշխարհի առաջնությամբ՝ զբաղեցնելով 14-րդ հորիզոնականը (115+145): 2016 թվականի ապրիլի 16-ին Նորվեգիայի Ֆյորդե քաղաքում ընթացող ծանրամարտի Եվրոպայի առաջնության կանանց +75 կիլոգրամ քաշային կարգի «A» ենթախմբում նվաճել է Եվրոպայի չեմպիոնի կոչումը՝ ցույց տալով երկամարտի ընդհանուր 250 կիլոգրամ (113+137) արդյունք։ 2016 թվականի դոպինգ թեստի վերստուգման արդյունքում նրա մոտ հայտնաբերվել են մի քանի արգելված խթանիչներ։ Այդ պատճառով օլիմպիական կոմիտեն հայտարարություն է տարածել, որում նշվում է, որ ՀԱՕԿ-ը պետք է վերադարձնի Հռիփսիմե Խուրշուդյանի օլիմպիական խաղերի բրոնզե մեդալը։

 Պարգևներ 
 Մովսես Խորենացու մեդալ (2012)

 Անձնական կյանք 
Հռիփսիմե Խուրշուդյանը ամուսնացել է ծանրորդ Տարոն Թովմասյանի հետ՝ 2012 թվականի հոկտեմբերի 18-ին։ Պսակադրությունը կատարվել է Արագածոտնի մարզի Մուղնի գյուղի Սուրբ Գևորգ եկեղեցում։ Նրանց որդին՝ Աշոտը ծնվել է 2013 թվականի հուլիսի 25-ին։

 Աղբյուրներ 

Կատեգորիա:Հայ ծանրամարտուհիներ
Կատեգորիա:Հայ օլիմպիական ծանրամարտիկներ
Կատեգորիա:Մովսես Խորենացու մեդալակիրներ